Veidike õmblemist
Kohati on siin elus nii, et mõni vana riideese ei lase ennast ära visata ja jääb ootama oma aega.
Oli üks pruun (kole värv
) sametpusa. Kellegile vana ja
mittevajalik, aga vat, mina ei raatsinud ära visata.
Õmblesin neist Tommyle roomamispüksid. Selleks on see värv ideaalne
Lõige ühtede vanemate pükste pealt kopeeritud.
Tegelikult oleks need püksid juba kuu aega tagasi valmis olnud, kui ma oleks viitsinud kummikanalit sinna teha. Oh seda laiskust, laiskust...
**********
Arabellal on täna lasteaias pildistamine (... ja homme pikkujoulut, detsembris veel jõulupidu). Tal on üks pidulikum õhemast sametist kleit. Ühe veaga - kleidil ei ole varrukaid.
Mõtlesin ammu ammu, et pean talle sinna pluusi alla õmblema, musta värvi. Poest ei hakka ju ostma, kui ise oskan õmmelda... Ja ega sellist värvi nii väikestele saada ka ei ole.
Aga kuidagi ei suutnud ennast kokku võtta ennem, kui viimasel õhtul
Issi ühest uuemast t-särgist sai tütrele pluus.
Lõige Ottobre design syksy 4/2008.
Lõiget muutsin ainult nii palju, et ise aretasin need varrukaotsad sinna. Et oleks teistmoodi kui tavaliselt
**********
Kui juba õmblemiseks läks, siis sai Arabella täditütre vanast pluusist Arabellale uus pluus. Seisis teine kuude viisi riiulil ja ootas, et keegi temast midagi teeks.
Arabella on meil südamete fänn ja seega õige asi õigle ajal. Värv pidi ainult vale olema, tema meelest võiksid kõik asjad ainult roosad olla
Lõige sama, mis mustal pluusil.
Tore, et tütreraas hommikul kell 7 nii heatujuline alati on
Lausa lust pildistada. Muidugi piltide "näppimine" võttis aega, et seal midagigi näha oleks. Kriitikat need pildid ikka ei kannata
Oh, päike ja valgus ja lisavälk, kus te olete?
Õmblemistuju jätkub...
p6rgukiz kirjutas selle posti 07:47 - Link
- kommentaarid (13)